Subject: Ed: Palve seisukoha võtmiseks Põhja-Pärnumaa valla käsunduslepingu nr 5 õiguspärasuse kohta
From: "Maarja Maranik" <[email-masked]>
To: "Justiits- ja Digiministeerium" <[email-masked]>
Cc: "Victoria Tamme - JUSTDIGI" <[email-masked]>
Date: Wed, 11 Mar 2026 21:59:48 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere,

Edastan vahepeal laekunud teemakohase materjali.

1.	Põhja-Pärnumaa vallavalituse vastus
2.	Põhja-Pärnumaa vallavalitsuse saadetud tasuliikide jaotus
3.	Põhja-Pärnumaa vallavalitsuse vastus
4.	Rahandusministeeriumi vastus

Lugupidamisega,

Maarja Maranik

Saatja: Maarja Maranik
Saatmisaeg: reede, 30. jaanuar 2026 15:47
Adressaat: [email-masked]; [email-masked]
Koopia: [email-masked]
Teema: Palve seisukoha võtmiseks Põhja-Pärnumaa valla käsunduslepingu nr 5
õiguspärasuse kohta

Tere,

Palun seisukohta Põhja-Pärnumaa valla poolt Kaie Toobaliga sõlmitud
käsunduslepingu õiguspärasuse kohta riigihankeõiguse ja hankimise
üldpõhimõtete vaates ning hinnangut, kas valla enda hankekorras sätestatud
konkurentsi ja dokumenteerimise nõudeid on järgitud.

Taust lühidalt

20.05.2020 otsusega nr 20 koondati vallakantseleis abivallasekretäri
ametikoht põhjendusega, et vajadus on vähenenud ning ülesanded jaotati
teenistujate vahel. Nüüd on volikogu esimehe töö toetamiseks sarnaste
tegevuste katteks sõlmitud tsiviilõiguslik käsundusleping.

19.01.2026 sõlmiti Põhja-Pärnumaa valla nimel vallavanema poolt
käsundusleping Kaie Toobaliga, mille eesmärk on toetada vallavolikogu
esimeest volikogu töö korraldamisel (sh dokumentide ettevalmistamine,
infovahetuse koordineerimine, pöördumiste/selgitustaotluste/teabenõuete
menetlemise toetamine, vastuste projektid jne). Leping on tähtajaline ning
kehtib kuni uue volikogu esimehe valimiseni. Tasu on 1050 eurot kuus
(lepingus kokkulepitud tingimustel).

Vallavalitsus selgitab kirjalikus vastuses volikogu liikme päringule, et:

1.	teenuse tellimine põhines volikogu esimehe ettepanekul ja
vajadusel (ei hääletatud);
2.	võrdlevaid pakkumusi ei küsitud, tuginedes valla hankekorra
sättele, mis lubab objektiivsetel põhjustel pakkumused võtmata jätta;
3.	põhjendusena tuuakse, et tegu on isikulise nõustamisega, mis
põhineb usaldusel ja konkreetse isiku kogemusel ning ei ole sisuliselt
asendatav;
4.	vallavalitsuse andmetel tasutakse teenuse eest eelarverealt 01111
(valla- ja linnavolikogu), kuluartikkel 500 (töötasu).

Palun hinnata järgmisi küsimusi

1.	Kas kirjeldatud käsundusleping kvalifitseerub riigihankeõiguse
mõttes teenuse hankelepinguks (teenuse ostmine turult) ning kas
riigihangete seaduse kohaldamine on välistatav üksnes põhjendusega, et
tegemist on „isikulise“ nõustamisega/„usaldusel põhineva“ teenusega.
2.	Kas ja kuidas tuleks sellise lepingu puhul määrata eeldatav
kogumaksumus, arvestades, et lepingu tähtaeg on määratud sündmusega (“kuni
uue volikogu esimehe valimiseni”), mitte konkreetse kuupäevaga, ning
kuidas see mõjutab menetluskohustuse hindamist. Selgituseks: tasu 1050
eurot kuus tähendab, et juba 9 kuu korral on kogukulu 9450 eurot ning 12
kuu korral 12 600 eurot.
3.	Kas valla selgitused „objektiivsete põhjuste“ kohta
(konkureerivate pakkumiste mitteküsimine) on hankimise üldpõhimõtete ja
praktika kontekstis piisavad või pidanuks vald tegema vähemalt
dokumenteeritud turu-uuringu / hinnavõrdluse / esitama muu kontrollitava
põhjenduse.
4.	Hankekorra § 1 lg 4 kohaselt ei või hanget jaotada osadeks
eesmärgiga eirata korda ning funktsionaalselt koos toimivate/sama eesmärgi
saavutamiseks vajalike teenuste eeldatavad maksumused tuleb summeerida.
Palun selgitada, millist lähenemist tuleks rakendada “kuni sündmuseni”
kestva lepingu puhul, et välistada olukord, kus sisuliselt ületatakse
hankekorra § 9 lg 4 rakendumise piirmäär, kuid pakkumusi ei küsita.
5.	Kas asjaolu, et teenuseosutaja (Kaie Toobal) ja volikogu esimees
(teenuse tellimiseks korralduse andnud isik) kandideerisid hiljutistel
kohalikel valimistel samas nimekirjas ning neid seob varasem
töösuhe/tutvus, tekitab hankimise läbipaistvuse ja huvide konflikti riski,
mis pidanuks olema menetluslikult maandatud (nt otsustusahel, taandamine,
dokumenteeritud põhjendused). Siinkohal ma ei palu hinnata
kriminaalõiguslikku vastutust, vaid palun hinnata hankimise ja
läbipaistvuse vaadet.

Lisad

1.	Kaie Toobaliga sõlmitud käsundusleping (vallavalitsuse väljastatud
koopia, isikuandmed kaetud).
2.	Põhja-Pärnumaa Vallavalitsuse vastus volikogu liikme päringule (nr
1-9/136-1).
3.	Põhja-Pärnumaa Vallavalitsuse hankekord
<https://www.riigiteataja.ee/akt/428022018018?leiaKehtiv>  (RT IV,
25.10.2022, 18).
4.	Põhja-Pärnumaa Vallavolikogu 20.05.2020 otsus nr 20
(abivallasekretäri ametikoha koondamine) ja istungi protokolli väljavõte.

Palun teatada, kas esitatud asjaolud annavad aluse järelevalvemenetluse
algatamiseks ning palun esitada seisukoht, milliseid menetlus- ja
dokumenteerimisnõudeid tulnuks sellise lepingu sõlmimisel järgida.

Lugupidamisega

Maarja Maranik
Põhja-Pärnumaa valla volikogu liige